title: Friedrich Nietzsche
text: Friedrich Wilhelm Nietzsche (ganet d'ar 15 a viz Here 1844 e Röcken ha marvet d'ar 25 a viz Eost 1900 e Weimar) a oa ur prederour hag ul lizheregour alaman. Ur c'heodedour prusian e oa a-raok mont d'en em staliañ e Basel, ma chomas hep keodedourelezh ebet betek e varv.
  
  E 1868 e krogas gant e vicher a gelenner war ar brederouriezh klasel e Skol-veur Basel. Goude dek vloaz e voe ret dezhañ reiñ e zilez ha mont da Italia rak e gudennoù yec'hed. Siwazh, ne c'hallas ket pareañ, gwanoc'h gwan e teuas da vout. E fin e vuhez e veve get e c'hoar, pa ne c'halle ket ober war e dro e-unan.
  
  Nietzsche a voe levezonet gant prederouriezh Arthur Schopenhauer a-raok pellaat diouzh e washaerezh. Leun eo e oberennoù a vurutelladennoù war ar vadelouriezh, ar relijion, ar brederouriezh, ar skiant hag an arzoù. Hervezañ e oa gwanoc'h ar marevezh ma veve eget hini Henc'hres. Garv e vurutelle an divezouriezh gristenel hag usvedoniezh Platon. A-zivout kel ar wirionez e prederias, ha war geal an Übermensch (an "dreistden"), ar Wille zur Macht ("youl galloudezh") hag an Ewige Wiederkunft ("distro peurbad"). Ar sujedoù-se a vez tabutet c'hoazh hiziv an deiz.
  
  Oberennoù 
   Dreist ar mad hag ar fall.
   Evel-se e komze Zarathoustra (br. gant Alan Heussaff), Preder, 1962.
  
  Liammoù diavaez 
   Nietzsche Source: holl oberennoù Nietzsche skublennet
   Oberennoù Friedrich Nietzsche e lec'hienn Gutenberg
   Friedrich Nietzsche e lec'hienn worldcat
   Friedrich Nietzsche e lec'hienn Librivox
   Lexido: furchal e-touez oberennoù Nietzsche a zo frank a wirioù
   Nietzsche en abadenn skingomz Philosophy Talk
  
  Daveoù 
  
  Prederourien Alamagn
  Prederourien an XIXvet kantved
  Ganedigezhioù 1844
  Marvioù 1900